
Sakstittel:	
Godkjenning av dekanvalg ved Det matematisk-naturvitenskapelige fakultet for perioden 1.1.17 – 31.12.21


Bakgrunn og regelverk:
Våren 2016 sendte fakultetsets valgstyre ut invitasjon til alle ansatte og studenter med oppmodning  om  å fremme forslag til kandidater til vervene som dekan og prodekan ved fakultetet. I tillegg oppnevnte Universitetsstyrets tilsettingsutvalg en valgkomite for valget. Komiteens oppgaver fremgår  av Valgreglement for Universitetet i Oslo (Valgreglementet) § 21: Valgkomiteen sørger for at stillingsbeskrivelse er kjent for både velgere og potensielle kandidater, og at kandidatene presenteres på en måte som gir velgerne et godt grunnlag for å vurdere deres kvalifikasjoner for rollen. Komiteen skal selv aktivt søke etter egnede kandidater. Hvert medlem av komiteen har selvstendig forslagsrett.

Det kom bare inn ett forslag: Sittende dekan Morten Dæhlen og prodekan Svein Stølen. 

Denne situasjonen  blir regulert i Valgreglementet §25 nr. 2:
Dersom det innen fristen som er fastsatt i tidsplanen bare har kommet ett kandidatforslag på hhv. dekan/prodekan og instituttleder/stedfortreder for instituttleder, holdes det ikke valg etter reglene foran. I så fall foretas valget av det sittende fakultetsstyret/instituttstyret. Den foreslåtte kandidaten anses som valgt dersom det er flertall av alle valgte representanter (enten de er til stede eller ikke) for dette. Dersom slikt flertall ikke foreligger, startes valgprosessen på ny. Valgstyret fastsetter nytt tidspunkt for start og slutt på valget og tidsplan. 

Medlem av valgkomitéen, professor Anne Krag Brysting, vil fungere som leder av fakultetsstyret i denne saken.  


Vedtaksforslag: 
Fakultetsstyret velger dekan Morten Dæhlen som dekan og prodekan Svein Stølen som prodekan for Det matematisk-naturvitenskapelige fakultet for perioden 1.1.17 – 31.12.21.

